CELEX: 52000PC0589
Language: el
Date: 2000-09-21
Title: Πρόταση απόφασης του Συμβουλίου για την τροποποίηση του άρθρου 3 της απόφασης 98/198/ΕΚ του Συμβουλίου της 9ης Μαρτίου 1998

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                         Βρυξέλλες, 21.09.2000
                                         COM(2000) 589 τελικό
                                Πρόταση
                   ΑΠΟΦΑΣΗ ΤΟΥ ΣΥΜΒΟΥΛΙΟΥ
για την τροποποίηση του άρθρου 3 της απόφασης 98/198/EΚ του Συµβουλίου
                         της 9ης Μαρτίου 1998
                     (υποβληθείσα από την Επιτροπή)
 ---pagebreak---                                ΑΙΤΙΟΛΟΓΙΚΗ ΕΚΘΕΣΗ
1.   Με επιστολή που καταχωρίσθηκε στη Γενική Γραµµατεία της Επιτροπής στις 16
     Ιουνίου 2000, η κυβέρνηση του Ηνωµένου Βασιλείου ζήτησε την άδεια , βάσει του
     άρθρου 27 της έκτης οδηγίας (77/388/EΟΚ) του Συµβουλίου της 17ης Μαΐου 1977
     περί εναρµονίσεως των νοµοθεσιών των κρατών µελών των σχετικών µε τους
     φόρους κύκλου εργασιών -κοινό σύστηµα φόρου προστιθεµένης αξίας : οµοιόµορφη
     φορολογική βάση1, να παρατείνει την εφαρµογή της παρέκκλισης για την οποία του
     χορηγήθηκε αρχικά άδεια µε την απόφαση 95/252/EΚ του Συµβουλίου της
     29ης Ιουνίου 19952; η οποία είχε παραταθεί µε την απόφαση 98/198/EΚ του
     Συµβουλίου της 9ης Μαρτίου 19983 και στη συνέχεια µε την απόφαση 1999/79/EΚ
     του Συµβουλίου της 18ης Ιανουαρίου 19994.
2.   Σύµφωνα µε το προαναφερόµενο άρθρο 27, τα υπόλοιπα κράτη µέλη ενηµερώθηκαν
     σχετικά µε την αίτηση του Ηνωµένου Βασιλείου µε επιστολή της 28 Ιουλίου 2000.
3.   ∆υνάµει των προαναφεροµένων αποφάσεων, το Ηνωµένο Βασίλειο είχε
     εξουσιοδοτηθεί να εφαρµόζει ειδικό µέτρο για τον αποκλεισµό του 50% του
     προηγουµένως καταβληθέντος φόρου που επιβάλλεται στις δαπάνες ενοικίασης ή
     χρηµατοδοτικής µίσθωσης ενός επιβατικού αυτοκινήτου ιδιωτικής χρήσης από το
     δικαίωµα προς έκπτωση του ενοικιαστή ή του µισθωτή χρηµατοδοτικής µίσθωσης,
     όταν το εν λόγω αυτοκίνητο χρησιµοποιείται για ιδιωτικούς σκοπούς. Ο περιορισµός
     αυτός του δικαιώµατος προς έκπτωση αντικαθιστά την είσπραξη του ΦΠΑ που θα
     οφειλόταν λόγω της χρησιµοποίησης του αυτοκινήτου για ιδιωτικούς σκοπούς. Η
     ισχύς της παρούσας άδειας λήγει στις 31 ∆εκεµβρίου 2000.
4.   Στις 17 Ιουνίου 1998, η Επιτροπή υπέβαλε πρόταση οδηγίας5 για την τροποποίηση
     της έκτης οδηγίας όσον αφορά το καθεστώς του δικαιώµατος προς έκπτωση του
     φόρου προστιθέµενης αξίας. Η πρόταση αυτή αποσκοπεί στην προσέγγιση των
     κανόνων που εφαρµόζονται στην Κοινότητα όσον αφορά τον περιορισµό του
     δικαιώµατος προς έκπτωση του ΦΠΑ που επιβάλλεται σε ορισµένες δαπάνες,
     συµπεριλαµβανοµένων όλων των δαπανών που αφορούν τα επιβατικά αυτοκίνητα.
     Σε περίπτωση έκδοσης αυτής της οδηγίας το µέτρο παρέκκλισης του ΗΒ στο
     συγκεκριµένο τοµέα θα είναι περιττό.
5.   Λαµβανοµένου υπόψη του χρονικού διαστήµατος που απαιτείται για την
     ολοκλήρωση της νοµοθετικής διαδικασίας, η Επιτροπή θεωρεί ότι είναι δύσκολο να
     τεθούν σε εφαρµογή οι διατάξεις της εν λόγω πρότασης οδηγίας πριν από τις
     31 ∆εκεµβρίου 2000.
1
   ΕΕ L 145, 13.6.1977, σ 1. Οδηγία, όπως τροποποιήθηκε τελευταία από την οδηγία 2000/17/EΚ
   (ΕΕ L 84, 5.4.2000, σ. 24).
2
   ΕΕ L 159, 11.7.1995, σ. 19.
3
   ΕΕ L 76, 13.3.1998, σ. 31.
4
   ΕΕ L27. 2.2.1999, σ. 22.
5
   ΕΕ C 219, 15.7.1998, σ. 16.
                                           2
 ---pagebreak--- 6. Υπό αυτές τις συνθήκες, η Επιτροπή εκτιµά ότι θα πρέπει να τροποποιηθεί το
   άρθρο 3 της απόφασης 98/198/EΚ, έτσι ώστε να προβλεφθεί παράταση της περιόδου
   ισχύος της άδειας µέχρι την έναρξη ισχύος της νέας οδηγίας ή το αργότερο µέχρι τις
   31 ∆εκεµβρίου 2003 προκειµένου να καταστεί δυνατή, κατά την εν λόγω
   ηµεροµηνία, η εκτίµηση της σκοπιµότητας θέσπισης µέτρου παρέκκλισης υπό το
   φως των συζητήσεων στο πλαίσιο του Συµβουλίου.
                                       3
 ---pagebreak---                                              Πρόταση
                                ΑΠΟΦΑΣΗ ΤΟΥ ΣΥΜΒΟΥΛΙΟΥ
      για την τροποποίηση του άρθρου 3 της απόφασης 98/198/EΚ του Συµβουλίου
                                     της 9ης Μαρτίου 1998
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη :
τη συνθήκη για την ίδρυση της Ευρωπαϊκής Κοινότητας,
την έκτη οδηγία (77/388/ΕΟΚ) του Συµβουλίου της 17ης Μαΐου1977 περί εναρµονίσεως των
νοµοθεσιών των κρατών µελών των σχετικών µε τους φόρους κύκλου εργασιών - Κοινό
σύστηµα φόρου προστιθέµενης αξίας : οµοιόµορφη φορολογική βάση6, και ιδίως το
άρθρο 27,
την πρόταση της Επιτροπής7,
Εκτιµώντας τα εξής:
(1)    ∆υνάµει του άρθρου 27 παράγραφος 1 της έκτης οδηγίας ΦΠΑ, το Συµβούλιο,
       δύναται, αποφασίζοντας οµόφωνα, κατόπιν προτάσεως της Επιτροπής , να επιτρέπει
       σε κάθε κράτος µέλος τη λήψη ή την παράταση ειδικών µέτρων παρέκκλισης από την
       οδηγία αυτή, µε σκοπό την απλοποίηση της διαδικασίας επιβολής του φόρου ή την
       αποτροπή ορισµένων περιπτώσεων φοροδιαφυγής ή φοροαποφυγής.
(2)    Με επιστολή που καταχωρίσθηκε στη Γενική Γραµµατεία της Επιτροπής στις 16
       Ιουνίου 2000, η κυβέρνηση του Ηνωµένου Βασιλείου ζήτησε την άδεια να παρατείνει
       την εφαρµογή της παρέκκλισης για την οποία είχε εξουσιοδοτηθεί προηγουµένως µε
       την απόφαση 95/252/EΚ του Συµβουλίου της 29ης Ιουνίου 1995, την απόφαση
       98/198/EΚ του Συµβουλίου της 9ης Μαρτίου 1998 και την απόφαση 1999/79/EK του
       Συµβουλίου της 18ης Ιανουαρίου 1999.
(3)    Τα υπόλοιπα κράτη µέλη ενηµερώθηκαν σχετικά µε την αίτηση του Ηνωµένου
       Βασιλείου στις 28 Ιουλίου 2000
(4)    Το εν λόγω µέτρο παρέκκλισης αποσκοπεί , αφενός, στον αποκλεισµό του 50% του
       ΦΠΑ που επιβάλλεται στις πράξεις ενοικίασης ή χρηµατοδοτικής µίσθωσης ενός
       επιβατικού αυτοκινήτου ιδιωτικής χρήσης από το δικαίωµα προς έκπτωση του
       ενοικιαστή ή του µισθωτή χρηµατοδοτικής µίσθωσης, όταν το όχηµα χρησιµοποιείται
       για ιδιωτικούς σκοπούς και , αφετέρου, απαλλαγή από το ΦΠΑ που οφείλεται λόγω
       της χρησιµοποίησης του εν λόγω οχήµατος για ιδιωτικούς σκοπούς.
6
       ΕΕ L 145, 13.6.1977, σ.1. Οδηγία, όπως τροποποιήθηκε τελευταία από την οδηγία 2000/17/EΚ (ΕΕ
       αριθ.L 84, 5.4.2000, σ. 24).
7
       ΕΕ C , , σ. .
                                                 4
 ---pagebreak--- (5)    Οι νοµικές και πραγµατικές συνθήκες βάσει των οποίων χορηγήθηκε άδεια εφαρµογής
       µέτρου παρέκκλισης δεν έχουν µεταβληθεί και εξακολουθούν να ισχύουν.
(6)    Στις 17 Ιουνίου 1998 η Επιτροπή υπέβαλε πρόταση οδηγίας του Συµβουλίου8 για την
       τροποποίηση της έκτης οδηγίας όσον αφορά το καθεστώς του δικαιώµατος προς
       έκπτωση του ΦΠΑ.
(7)    Η πρόταση αυτή αποσκοπεί στην προσέγγιση των κανόνων που εφαρµόζονται στην
       Κοινότητα όσον αφορά τον περιορισµό του δικαιώµατος προς έκπτωση του ΦΠΑ,
       προκειµένου να µειωθούν οι διαφορές που παρατηρούνται µεταξύ των κανόνων που
       εφαρµόζονται στην Κοινότητα , ιδίως αναφορικά µε τις δαπάνες που συνδέονται µε τα
       επιβατικά αυτοκίνητα.
(8)    Εποµένως, είναι σκόπιµο να παραταθεί η περίοδος ισχύος της άδειας µέχρι την
       ηµεροµηνία έναρξης ισχύος της προαναφερόµενης οδηγίας. Ωστόσο, η άδεια θα λήξει
       το αργότερο στις 31 ∆εκεµβρίου 2003 σε περίπτωση που η οδηγία δεν έχει τεθεί σε
       ισχύ µέχρι την ηµεροµηνία αυτή, επιτρέποντας µε τον τρόπο αυτό την αξιολόγηση,
       κατά την εν λόγω ηµεροµηνία, της σκοπιµότητας του µέτρου παρέκκλισης υπό το φως
       των συζητήσεων στο πλαίσιο του Συµβουλίου.
(9)    Το µέτρο παρέκκλισης δεν έχει αρνητική επίπτωση στους ίδιους πόρους των
       Ευρωπαϊκών Κοινοτήτων που προέρχονται από το φόρο προστιθέµενης αξίας,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                        Άρθρο 1
Το κείµενο του άρθρου 3 της απόφασης 98/198/EΚ αντικαθίσταται από το ακόλουθο κείµενο:
"Η  παρούσα άδεια λήγει κατά την ηµεροµηνία έναρξης ισχύος των κοινοτικών κανόνων οι
οποίοι καθορίζουν τις δαπάνες που δεν γεννούν δικαίωµα προς έκπτωση του φόρου
προστιθέµενης αξίας , σύµφωνα µε το άρθρο 17 παράγραφος 6 πρώτο εδάφιο της έκτης
οδηγίας, αλλά το αργότερο στις 31 ∆εκεµβρίου 2003."
                                        Άρθρο 2
Η παρούσα απόφαση απευθύνεται στο Ηνωµένο Βασίλειο.
Βρυξέλλες, […]
                                         Για το Συµβούλιο
                                         Ο Πρόεδρος
8
       ΕΕ C 219, 15.7.1998, σ. 16.
                                            5